Op 27 Junie was daar 'n aanval op 'n kleinhoewe buite Pretoria. Vyf gewapende mans het die dubbelverdieping huis binnegekom in die vroeë oggendure.
'n Dertienjarige meisie het wakker geword en na die tuin gevlug vanwaar sy 'n lid van die Kameeldrift-Wes gemeenskapspolisiëringsforum gebel het en vir hulp gevra het.
Edna van Vuuren het dadelik haar man Nico, die voorsitter van die forum wakker gemaak, en hy het nog lede ontbied. Die aanvallers het gevlug toe die lede daar aankom.
Volgens inligting het die aanvallers ongeveer 3 uur die oggend die kleinhoewe betree waar een deur 'n klein venstertjie toegang gekry het en vir sy trawante die deure oopgemaak het. Twee mans is oorval en beide vasgebind, een met boeie en een met skoenveters.